text: Varsling om voldsomt skybrud
  04 august 2015 kl. 06.16
  DMI varsler voldsomt vejr i eftermiddagstimerne, hvor der i Syd- og Sønderjylland kan falde op til 25 millimeter regn på en halv time.
  Det kan ende med det helt store skybrud i eftermiddagstimerne. DMI varsler lige nu 'voldsomt vejr' for Billund, Trekant-området og Sydøstjylland. Lokalt kan der falde op til 25 millimeter regn på en halv time.
  Samtidig meddeler DMI, at der er fare for oversvømmelse af lavtliggende områder. Det gælder også kældre i beboelse. DMI advarer også om vand på kørebaner og i viadukter (akvaplaning) - og gør derudover opmærksom på nedsat sigtbarhed.
  